Document ID: 31992D0098

NEUVOSTON PÄÄTÖS,
tehty 10 päivänä helmikuuta 1992,
naudan somatotropiinin (BST) markkinoille saattamisesta ja antamisesta tehdyn päätöksen 90/218/ETY muuttamisesta (92/98/ETY)
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 artiklan,
ottaa huomioon komission ehdotuksen(1),
ottaa huomioon Euroopan parlamentin lausunnon(2),
sekä katsoo, että
päätöksessään 90/218/ETY(3) neuvosto vetosi jäsenvaltioihin, jotta ne 31 päivään joulukuuta 1991 asti kieltäisivät alueellaan millä tavalla tahansa tapahtuvan naudan somatotropiinin antamisen lypsylehmille sillä perusteella, että tämän tuotteen antamisen vaikutukset ja seuraukset eivät vielä riittävässä määrin olleet selvillä,
näiden vaikutusten ja seurausten tutkimista varten asetettu määräaika on osoittautunut liian lyhyeksi; suoritettavat tutkimukset on saatu päätökseen vain osittain; riittävän edustavia tuloksia ei vielä ole saatu varsinkaan eläinten terveyden ja hyvinvoinnin osalta; sen vuoksi perusteellisia tutkimuksia olisi jatkettava lisätietojen saamiseksi,
mahdollisuutta maitotuotteiden tuotantoon, vientiin ja tuontiin osallisina olevien tärkeimpien maiden yhteiseen toimintatapaan olisi tutkittava; lopuksi olisi syvennyttävä tiettyihin näkökohtiin, jotka koskevat yhdenmukaisuutta yhteisön politiikan kanssa, ja
kyseessä olevien tutkimustulosten ennenaikaisen arvioinnin estämiseksi olisi jatkettava naudan somatotropiinin markkinoille saattamista ja antamista koskevaa kieltoa,
ON TEHNYT TÄMÄN PÄÄTÖKSEN:
1 artikla
Muutetaan päätöstä 90/218/ETY seuraavasti.
1 Korvataan 1 artikla seuraavasti:
"1 artikla
Jäsenvaltioiden on huolehdittava, ettei niiden alueella sallita 31 päivään joulukuuta 1993 asti naudan somatotropiinin markkinoille saattamista eikä millään tavalla tapahtuvaa lypsylehmille antamista."
2 Korvataan 4 artikla seuraavasti:
"4 artikla
Komissio antaa ennen 1 päivää heinäkuuta 1993 Euroopan parlamentille ja neuvostolle kertomuksen tilanteesta siihen liittyvine ehdotuksineen tulevista järjestelyistä. Neuvosto päättää näistä ehdotuksista viimeistään 31 päivänä joulukuuta 1993."
2 artikla
Tämä päätös on osoitettu kaikille jäsenvaltioille.
Tehty Brysselissä 10 päivänä helmikuuta 1992.

Labels: 7
17
6
0